钦定古今图书集成/明伦汇编/氏族典/第564卷 > 《凌迪知万姓统谱》 > 诸葛说
## 钦定古今图书集成/明伦汇编/氏族典/第564卷 > 《凌迪知万姓统谱》 > 诸葛说

按《万姓统谱》：说，字宁叟，永嘉人。从其舅草堂先生学，
弱冠入太学，登绍兴第。丁父母艰，慨禄养不逮，于是
退以学力行于家，名其圃曰“良圃”，室曰“休室。”州县有
恤政，悉咨之而后行。至于乡之救灾、埋胔、赈饥，与夫
筑塘埭以备旱潦，莫不周至。晚年授长乐簿，卒于官。
陈君举铭其墓。